Babelscape/SREDFM huggingface dataset:
Σαν Τζερμάνο Βερτσελλέζε

To Σαν Τζερμάνο Βερτσελλέζε (ιταλικά: "San Germano Vercellese") είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι με πληθυσμό 1.812 κατοίκους και έκταση 30 τ.χλμ..

Συνορεύει με τους εξής δήμους: Κρόβα, Καζανόβα Έλβο, Ολτσενένγκο, Σαλάσκο, Σαντιά, Τροντσάνο Βερτσελλέζε και Βερτσέλλι.
Τζακ Ντέμπσι

Ο Τζακ Ντέμπσι (αγγλ. "Jack "Manassa Mauler" Dempsey", 24 Ιουνίου 1895 - 31 Μαΐου 1983) ήταν Αμερικανός αθλητής πυγμαχίας. Κατείχε τον παγκόσμιο τίτλο βαρέων βαρών από το 1919 μέχρι το 1926. Το επιθετικό στυλ του Ντέμπσι και η δύναμη της πυγμής του τον έκαναν από τους δημοφιλέστερους αθλητές της πυγμαχίας. Πολλοί από τους αγώνες του κατέρριψαν ρεκόρ, τόσο οικονομικά, όσο και προσέλευσης σε αγώνα πυγμαχίας.
Σαντιά

Η Σαντιά (ιταλικά: "Santhià") είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι με πληθυσμό 9.130 κατοίκους και έκταση 53,32τ.χλμ..

Συνορεύει με τους εξής δήμους: Αλίτσε Καστέλλο, Καβαλιά, Καζανόβα Έλβο, Καρίζιο, Κρόβα, Σαν Τζερμάνο Βερτσελλέζε, Τροντσάνο Βερτσελλέζε και Φορμιλιάνα.
Καρίζιο

To Καρίζιο (ιταλικά: "Carisio") είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι με πληθυσμό 923 κατοίκους και έκταση 30,65 τ.χλμ..

Συνορεύει με τους εξής δήμους: Βιλλανόβα Μπιελλέζε, Καβαλιά, Μπαλόκκο, Μπουρόντσο, Σαλουσόλα, Σαντιά, και Φορμιλιάνα.
Ηλιαία

Η Ηλιαία ήταν το κυριότερο δικαστήριο του αρχαίου αθηναϊκού κράτους. Επρόκειτο για δικαστήριο ενόρκων, μέλη του οποίου μπορούσαν να γίνουν όλοι οι γνήσιοι Αθηναίοι πολίτες άνω των 30 ετών, έπειτα από κλήρωση. Η βάση της δημοκρατίας ήταν ο έλεγχος κάθε πολίτη από το σύνολο των πολιτών, όπως και του συνόλου, από τον ίδιο πολίτη. Το να μετέχει κάποιος στην Ηλιαία δεν προϋπέθετε κάποια ιδιαίτερη μόρφωση, όμως η τριβή με το νομοθετικό έργο είχε ως αποτέλεσμα μιαν αρκετά καλή γνώση των νόμων.

Η Ηλιαία αποτελούνταν από 6.000 δικαστές ("Ηλιασταί"), οι οποίοι προέρχονταν από τις 10 Φυλές της Αθήνας (κάθε Φυλή συμμετείχε με 600 μέλη). 1000 ήταν αναπληρωματικοί. Το δικαστήριο δίκαζε σε τμήματα των 201, 301 κλπ. δικαστών. Η Ηλιαία συνεδρίαζε όλες τις εργάσιμες ημέρες εκτός από τις τρεις τελευταίες ημέρες κάθε μήνα και τις ημέρες λειτουργίας της Εκκλησίας του Δήμου. Σχεδόν ποτέ όμως δεν εργάσθηκαν και τα δέκα τμήματα της Ηλιαίας ταυτοχρόνως. Η απόδοση δικαιοσύνης από τον δήμο ενόχλησε πάρα πολύ τους ολιγαρχικούς, οι οποίοι δυσφήμισαν με κάθε τρόπο το γεγονός αυτό, υπογραμμίζοντας -όχι σωστά- ότι τη δικαιοσύνη στην Αθήνα την απένεμαν οι θήτες.

Ο "ηγεμών" του δικαστηρίου συγκέντρωνε τα παράπονα και τις υποθέσεις προς εκδίκαση και όριζε μέσω κλήρωσης από ποιο τμήμα και σε ποιο μέρος θα εκδικαζόταν η υπόθεση. 
Καθώς δεν υπήρχαν δικηγόροι, οι κατηγορούμενοι αναλάμβαναν οι ίδιοι την υπεράσπισή τους με τη βοήθεια ενός μόνο φίλου ή συγγενούς. Πολλές φορές, ανέθεταν τη συγγραφή ενός λόγου για την αγόρευσή τους σε έναν επαγγελματία "λογογράφο" (π.χ. Ισοκράτης, Λυσίας κ.ά.). Ο χρόνος των αγορεύσεων περιοριζόταν από ένα υδραυλικό χρονόμετρο, την κλεψύδρα. Η ψηφοφορία ήταν μυστική. Σε περίπτωση ισοψηφίας, ο κατηγορούμενος κρινόταν αθώος, καθώς θεωρούνταν ότι είχε "την ψήφο της Αθηνάς". 

Οι δικαστές λάμβαναν ως αποζημίωση 2-3 οβολούς κατά δικάσιμη ημέρα.
Κολομπιάνο

To Κολομπιάνο (ιταλικά: "Collobiano") είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι σε υψόμετρο 143 μέτρων, με πληθυσμό 113 κατοίκους, έκταση 9 τ.χλμ.. Πολιούχος του δήμου φέρεται ο Άγιος Γεώργιος και το δημαρχείο της πόλης βρίσκεται στην Piazza Avocadro 5.

Συνορεύει με τους εξής δήμους: Αλμπάνο Βερτσελλέζε, Βιλλαρμπόιτ, Καζανόβα Έλβο, Κουίντο Βερτσελλέζε, Ολτσενένγκο και Ολντένικο.
Βιλλαρμπόιτ

To Βιλλαρμπόιτ (ιταλικά: "Villarboit") είναι δήμος της Ιταλίας, στην περιφέρεια του Πεδεμόντιου, στην επαρχία του Βερτσέλλι με πληθυσμό 547 κατοίκους και έκταση 25 τ.χλμ.. Βρίσκεται σε απόσταση 19χμ. από το Βερτσέλλι.

Συνορεύει με τους εξής δήμους: Αλμπάνο Βερτσελλέζε, Αρμπόριο, Γκρέτζιο, Καζανόβα Έλβο, Κολομπιάνο, Μπαλόκκο, Σαν Τζάκομο Βερτσελλέζε και Φορμιλιάνα.
Έντουαρντ Μπένες

Ο Έντουαρντ Μπένες ("Edvard Beneš", 1884-1948) ήταν δεύτερος Πρόεδρος της Δημοκρατίας στην Τσεχοσλοβακία και ένας από τους ηγέτες της ανεξαρτησίας της. 

Γεννήθηκε στις 28 Μαΐου 1884 στο Κοζλάνι της Βοημίας, που τότε ανήκε στην Αυστροουγγαρία, και πέθανε στις 3 Σεπτεμβρίου 1948 στο Σεζίμοβο Ούστι της Τσεχοσλοβακίας. Ήταν Ελεύθερος Τέκτων
Γιαρέν

thumb|left|Το Κοινοβούλιο του Ναούρου.

Η Γιαρέν (Yaren, παλαιότερα "Makwa"), είναι η κυριότερη πόλη του Ναούρου. Η θέση της είναι στη νοτιοδυτική ακτή του νησιού. Αποτελεί έδρα της κυβέρνησης αλλά όχι πρωτεύουσα, καθώς το κράτος αυτό δεν έχει επίσημη πρωτεύουσα. Εκεί βρίσκεται το Κοινοβούλιο του κράτους και οι λοιπές κυβερνητικές υπηρεσίες. Η πόλη διαθέτει διεθνές αεροδρόμιο. Ο ΟΗΕ αναγνωρίζει τη Γιαρέν ως τον κύριο οικισμό του κράτους.

Το κύριο αξιοθέατο είναι η υποθαλάσσια λίμνη Μόκουα Γουέλ. Εκεί βρίσκονται και τα ομώνυμα υπόγεια σπήλαια. Αποτελεί επίσης ανεπτυγμένο τουριστικό κέντρο. Οι φίλοι των καταδύσεων και των θαλασσίων αθλημάτων κάθε χρόνο πηγαίνουν στην πόλη.
Δημήτρης Μητροπάνος

Ο Δημήτρης Μητροπάνος (Τρίκαλα, 2 Απριλίου 1948 – Μαρούσι Αττικής, 17 Απριλίου 2012) ήταν Έλληνας τραγουδιστής. Ερμήνευσε χαρακτηριστικά τραγούδια σπουδαίων στιχουργών και συνθετών. Θεωρείται ένας από τους καλύτερους και σημαντικότερους Έλληνες τραγουδιστές όλων των εποχών.
World Basketball Manager

Το World Basketball Manager (συντομογραφία: WBM) είναι βιντεοπαιχνίδι διοίκησης ομάδων καλαθοσφαίρισης που επιτρέπει στον παίκτη να αναλάβει τη θέση του προπονητή σε οποιαδήποτε διεθνή ομάδα καλαθοσφαίρισης, συμπεριλαμβανομένων και αυτών εκτός NBA. Αναπτύχθηκε και κυκλοφόρησε από την ελληνική εταιρία icehole για τα Microsoft Windows το 2003 η οποία, καθώς δεν έχει τις απαραίτητες άδειες, εκδίδει το παιχνίδι με ψεύτικα ονόματα παικτών και ομάδων. Οι φανατικοί χρήστες έχουν δημιουργήσει μια κοινότητα, η οποία ενημερώνει συνεχώς τα στατιστικά των παικτών και των ομάδων και τα διαθέτει στο διαδίκτυο. Αυτή τη στιγμή το παιχνίδι περιέχει πάνω από 10.000 παίκτες, 650 ομάδες και 1000 προπονητές από 194 χώρες. Είναι το πρώτο παιχνίδι στρατηγικής με θέμα την καλαθοσφαίριση που κατάφερε να δημιουργήσει μια επιτυχημένη σειρά παιχνιδιών με ετήσιες εκδόσεις. Είναι, ακόμη, το πρώτο παιχνίδι ελληνικής παραγωγής, που κατάφερε να εκδοθεί στο εξωτερικό και συγκεκριμένα στην Αυστρία, τη Γερμανία, την Ελβετία, την Κίνα, τη Σερβία και τη Σλοβενία.
Μίλαν Χότζα

Ο Μίλαν Χότζα "(Milan Hodža", 1η Φεβρουαρίου 1878 - 27 Ιουνίου 1944) ήταν Σλοβάκος δημοσιογράφος και πολιτικός. Πρωθυπουργός της Τσεχοσλοβακίας από το 1935 έως το 1938 και για λίγες ημέρες τον Δεκέμβριο του 1935 προσωρινός πρόεδρος της δημοκρατίας. Γεννήθηκε το 1878 στο Σουτσάνυ (Sučany) της Αυστροουγγαρίας (σήμερα Σλοβακία), και πέθανε στις 27 Ιουνίου 1944 στο Κλίαγουότερ στην Φλόριντα των Ηνωμένων Πολιτειών. Έμεινε στην ιστορία για την προσπάθεια του να ενώσει τα κράτη της κεντρικής Ευρώπης σε μια ομοσπονδία. Ο γιος του Φεντόρ Χότζα έγινε επίσης πολιτικός όπως και ο ανιψιός του Μιχάλ Μίροσλαβ Χότζα.
Κάρνος

Στην ελληνική μυθολογία με το όνομα Κάρνος είναι γνωστά τα παρακάτω δύο διαφορετικά πρόσωπα:
# Μάντης από την Ακαρνανία, γιος του Δία και της Ευρώπης κατά μία εκδοχή, ο οποίος σκοτώθηκε από τον Ιππότη, ένα από τους Ηρακλείδες. Το περιστατικό συνέβηκε κατά την προετοιμασία για την επιχείρηση των Ηρακλειδών για την κατάληψη της Πελοποννήσου, όταν βρίσκονταν στη Ναύπακτο. Ο Ιππότης σκότωσε τον Κάρνο νομίζοντάς τον κατάσκοπο των Πελοποννησίων. Εξαιτίας του φόνου αυτού, ο στρατός των Δωριέων-Ηρακλειδών αποδεκατίστηκε από την πείνα, ενώ ο στόλος τους χάθηκε. Η συμφορά προκλήθηκε όχι από τον Δία, αλλά από τον θεό Απόλλωνα, προστάτη των μάντεων. Ο Ιππότης τιμωρήθηκε με δεκαετή εξορία για την πράξη του.
# Γιος του Φοίνικα που έδωσε το όνομά του στην πόλη Κάρνη.
Οδός Ανθέων

Η Οδός Ανθέων είναι μια κωμική τηλεοπτική σειρά της ΕΡΤ που προβλήθηκε το 1988 από την ΕΡΤ1. Τη σκηνοθεσία και το σενάριο υπέγραφε ο Γιάννης Δαλιανίδης και η σειρά, όπως και πολλές άλλες του γνωστού σκηνοθέτη, ασχολήθηκε με τα ελληνικά κακώς κείμενα. Οι ομοιότητες αυτής της σειράς με τα προγενέστερα Λιονταράκια του κυρ Ηλία, Λούνα Παρκ και Καθημερινά, αλλά και τα μεταγενέστερα Ρετιρέ και Μικρομεσαίοι, είναι προφανείς.
Βικτόρ Ραμαχατρά

Ο Βικτόρ Ραμαχατρά (Victor Ramahatra) είναι παλαιός πολιτικός της Μαδαγασκάρης. Υπήρξε πρωθυπουργός του νησιωτικού κράτους την περίοδο από το 1988 ως το 1991.
Σπύρος Βάλλας

Ο Σπύρος Βάλλας (γένν. 26 Αυγούστου 1981, Ελασσόνα) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν ως κεντρικός αμυντικός. Κατά τη διάρκεια της καριέρας του αγωνίστηκε επί σειρά ετών στην Α΄ Εθνική, κατακτώντας δύο πρωταθλήματα Ελλάδας και τρία κύπελλα.
Ανατολικές σλαβικές γλώσσες

thumb|upright=1.5|
Οι Ανατολικές σλαβικές γλώσσες συνιστούν μια από τις τρεις περιφερειακές ομάδες των Σλαβικών γλωσσών, που μιλιούνται σήμερα στην Ανατολική Ευρώπη. Είναι η ομάδα με τον μεγαλύτερο αριθμό ομιλητών, που ξεπερνά κατά πολύ των αριθμό εκείνων της Δυτικής και Νότιας ομάδας. Ανατολικές Σλαβικές γλώσσες θεωρούνται σήμερα η Λευκορωσική γλώσσα, η Ρωσική γλώσσα, η Ουκρανική γλώσσα, και η Ρούσιν (ρωσικά:русинськый язык, προφορά: rusyns'kŷi iazŷk) (μια μικρή σε αριθμό ομιλητών γλώσσα που απαντάται στην Ανατολική Σλοβακία, την Νοτιοανατολική Πολωνία, την Ανατολική Ουγγαρία και την Νοτιοδυτική Ουκρανία και θεωρείται από ορισμένους Ουκρανούς γλωσσολόγους ως Ουκρανική διάλεκτος).
Τελεστώ

Στην ελληνική μυθολογία με το όνομα Τελεστώ ή Τελεσθώ είναι γνωστή μία από τις Ωκεανίδες, θυγατέρες του Ωκεανού και της Τηθύος. Η Τελεστώ έφερε την προσωνυμία «κροκόπεπλος». Το όνομα «Τελεστώ» ετυμολογείται από τις θρησκευτικές τελετές που έκαναν για να τη λατρεύσουν.
* Η Τελεστώ έδωσε το όνομά της σε έναν από τους μικρούς φυσικούς δορυφόρους του πλανήτη Κρόνου.
Τελεσφόρος

Στην ελληνική μυθολογία με το όνομα Τελεσφόρος είναι γνωστός ένας από τους δαίμονες του κύκλου του θεού Ασκληπιού. Ο Τελεσφόρος είχε δικό του βωμό στην Πέργαμο και απεικονιζόταν σε νομίσματα της εποχής του Αδριανού, ενώ άγαλμά του υπήρχε στον ιερό περίβολο του Ασκληπιού μέσα στον ναό της Υγιείας. Ο Τελεσφόρος απεικονιζόταν με τη μορφή παιδιού, φορώντας χαρακτηριστική ενδυμασία που κάλυπτε όλο του το σώμα. Η Υγιεία και ο Τελεσφόρος αποτελούν τους συνοδούς του Ασκληπιού. Ο Τελεσφόρος ήταν γνωστός με την επίκληση «Σωτήρας» και προστάτευε όσους ανθρώπους βρίσκονταν στην ανάρρωση από κάποια ασθένεια. Επιπλέον, τον θεωρούσαν ως το «ιερό ενδιάμεσο» του Ασκληπιού.
Μπέρναρντ Ντοουιγιόγκο

Ο Μπέρναρντ Ντοουιγιόγκο ("Bernard Annen Auwen Dowiyogo", 14 Φεβρουαρίου 1946 - 9 Μαρτίου 2003) ήταν πολιτικός από το Ναουρού. Για 25 χρόνια κυριάρχησε στην πολιτική της χώρας, χρηματίζοντας Πρόεδρος τις περιόδους 1976-1978, 1989 έως 1995, το 1996 μόνο για 15 ημέρες, το 1998-1999 και το 2000-2001 και από τον Ιανουάριο του 2003 ως το θάνατό του το Μάρτιο του ίδιου χρόνου.
Αισυήτης

Στην ελληνική μυθολογία με το όνομα Αισυήτης είναι γνωστός ένας Τρώας ευγενής, πατέρας του Αλκαθόου. Ο Αισυήτης έζησε πριν από τον Τρωικό Πόλεμο. Ο τάφος του, με τη μορφή τύμβου, βρισκόταν επάνω σε λόφο, 5 στάδια μακριά από την πόλη της Τροίας (ίσως στο σημερινό Ουζέκ-τεπέ). Κατά τη διάρκεια του Τρωικού Πολέμου ο τύμβος του Αισυήτη είχε χρησιμοποιηθεί ως σκοπιά, επειδή δέσποζε σε ολόκληρη την πεδιάδα της Τροίας. Ο Αισυήτης αναφέρεται στην "Ιλιάδα" (Ν 427), όπως και ένας άλλος Αισυήτης, ο πατέρας του Αντήνορα κατά μία εκδοχή ("Ιλιάδα", Β 793).
Τελμισσός (μυθολογία)

Στην ελληνική μυθολογία με το όνομα Τελμισσός είναι γνωστός ένας γιος του θεού Απόλλωνα και μιας ανώνυμης θυγατέρας του Αντήνορα. Ο Τελμισσός ίδρυσε την ομώνυμη πόλη της Λυκίας, η οποία υπήρξε κέντρο της μαντικής τέχνης (ο Απόλλων ήταν ο θεός και της μαντείας). Σύμφωνα με το "«Λεξικό της Σούδας»" ωστόσο, ο Τελμισσός υπήρξε ο ιδρυτής μιας άλλης πόλεως Τελμισσού, στην Καρία.
Τελέωνας

Στην ελληνική μυθολογία με το όνομα Τελέωνας (Τελέων) είναι γνωστός ο πατέρας του Αργοναύτη Εριβότη από τη Λοκρίδα, ή, σύμφωνα με την Αθηναϊκή παραλλαγή του μύθου, ο πατέρας του Αθηναίου Αργοναύτη Βούτη. Στη δεύτερη εκδοχή, ο Τελέωνας ήταν ο πρώτος σύζυγος της Ζευξίππης, της μετέπειτα συζύγου του βασιλιά Πανδίονα.
Αβαντεία ασπίς

Στην ελληνική μυθολογία με το όνομα Αβαντεία ασπίς είναι γνωστή η ασπίδα του βασιλιά `Αβαντα του `Αργους, γιου του Λυγκέως και της Υπερμήστρας. Η Αβαντεία ασπίς ήταν θρυλική στην αρχαία Ελλάδα, καθώς είχε τη μαγική ιδιότητα να προξενεί τρόμο στους εχθρούς και να τους τρέπει σε φυγή. Η ασπίδα αυτή αρχικώς ανήκε στον Δαναό, τον παππού του `Αβαντα. Ο Δαναός την είχε πάρει από κάποιο νεαρό πολεμιστή που με τη βοήθειά της είχε κατατροπώσει ολόκληρο στράτευμα. Ο Δαναός κρέμασε την ασπίδα ως αφιέρωμα στο Ηραίον (τον ναό δηλαδή της θεάς `Ηρας) του `Αργους. Από εκεί την ξεκρέμασε ο Λυγκέας και την έδωσε στο γιο του τον `Αβαντα. Είναι πιθανό ότι από τότε επεκράτησε το έθιμο να χαρίζουν στους νικητές των Ηραίων Αγώνων από μία ασπίδα.

Ο κορυφαίος Ρωμαίος ποιητής Βιργίλιος βρήκε την έμπνευσή του στην Αβαντεία ασπίδα προκειμένου να κολακέψει τον Καίσαρα Αύγουστο όταν εκείνος νίκησε τον Αντώνιο στη Ναυμαχία του Ακτίου. Φαντάσθηκε λοιπόν ότι οι θεοί έδωσαν το δικαίωμα στον Αινεία να παραλάβει τη μαγική ασπίδα από την Τροία και να τη μεταφέρει στο ιερό του Απόλλωνα του Ακτίου ("Αινειάδα", ΙΙΙ 273 κ.ε.).
Αίσηπος

Στην ελληνική μυθολογία με το όνομα Αίσηπος είναι γνωστά τα παρακάτω τρία διαφορετικά πρόσωπα, αναφερόμενα στην "Ιλιάδα":
# Γιος του Ωκεανού και της Τηθύος, ποτάμιος θεός του ομώνυμου ποταμού της Μυσίας, του οποίου οι εκβολές βρίσκονταν κοντά στην Κύζικο, στην Προποντίδα ("Ιλιάδα", Β 820, Μ 21).
# Γιος του Ωκεανού και της Θέτιδας, ίσως μυθική παραλλαγή του προηγουμένου.
# Γιος του Βουκολίωνα, (γιου του Λαομέδοντα), και της Ναϊάδας νύμφης Αβαρβαρέας, αδελφός του Πηδάσου. Αυτός ο Αίσηπος έλαβε μέρος στον Τρωικό Πόλεμο, στο πλευρό των Τρώων, όπου και τον σκότωσε ο Ευρύαλος, ο γιος του Μηκιστέως, ένας από τους υπαρχηγούς του Διομήδη ("Ιλιάδα", Ζ 21).
Κόλπος της Χρυσοχούς

Ο Κόλπος της Χρυσοχούς βρίσκεται στη βορειοδυτική Κύπρο και διοικητικά στην Επαρχία Πάφου. Το όνομα του το οφείλει στην πόλη της Χρυσοχούς που βρίσκεται εκεί, ορίζεται στα δυτικά από το ακρωτήριο του Ακάμαντα και στα ανατολικά από τη χερσόνησο της Τηλλυρίας με μήκος 38 χιλιόμετρα.

Ο κόλπος της Χρυσοχούς αντιμετωπίζει μεγάλα προβλήματα διάβρωσης, η Κυπριακή Δημοκρατία προσπαθεί να την αντιμετωπίσει με κατασκευή κυματοθραυστών. Στον κόλπο χύνονται οι ποταμοί "Μακούντας", "Ξεροπόταμος", "Ξερός", "Λειβάδις", και ο "Χρυσοχούς" που πηγάζουν από το Τρόοδος . 

Στον κόλπο υπάρχει και το νησάκι του Διγενή , βραχονησίδα, όπως λέγεται από τον Διγενή Ακρίτα. Στις παραλίες του κόλπου , όπως σχεδόν και στο μεγαλύτερο τμήμα της Κύπρου, αναπαράγονται οι χελώνες Καρέτα καρέτα και η Πράσινη χελώνα , η θαλάσσια περιοχή έχει ανακηρυχθεί αλιευτικό καταφύγιο .

Στις εκβολές του ποταμού της Χρυσχούς έχουν αναεβρεθεί αρχαίες λιμενικές εγκαταστάσεις που πιστεύτεια ότι ήταν το λιμάνι του αρχαίου βασιλείου του Μάριου.
Υριέας

Στην ελληνική μυθολογία με το όνομα Υριέας (Υριεύς) είναι κυρίως γνωστός ο πατέρας του Νυκτέως και του Λύκου. Ο ίδιος ο Υριέας μυθολογείται ως γιος του θεού της θάλασσας Ποσειδώνα και της Αλκυόνης, μιας από τις Πλειάδες.

Μία άλλη μυθική μορφή με το ίδιο όνομα είναι ο «επώνυμος ήρωας» της πόλεως Υρίας στη Βοιωτία. Αυτός ο Υριέας δεν είχε παιδιά και ήταν χήρος όταν έλαβε τον Ωρίωνα ως δώρο από τους θεούς.
Γεώργιος Κουμανταράκης

Ο Γεώργιος Κουμανταράκης (αγγλ.: "George Koumantarakis") είναι παλαίμαχος διεθνής ποδοσφαιριστής της Νότιας Αφρικής με ελληνική καταγωγή. Έχει ύψος 1,93 και αγωνιζόταν ως επιθετικός.
Αγαμήδης

Στην ελληνική μυθολογία ο Αγαμήδης (από το "άγαν" + "μήδος" = ο πολύ συνετός) ήταν γιος του Στυμφάλου, βασιλιά της Αρκαδίας, ή του θεού Απόλλωνα και της Επικάστης, ή του ίδιου του Δία και της Ιοκάστης. Ορθότερη όμως εκδοχή είναι ότι ο Αγαμήδης και ο Τροφώνιος ήταν γιοι του Εργίνου, βασιλιά του Ορχομενού.

Ο Αγαμήδης αναφέρεται και ως χθόνια θεότητα, ταυτόσημη με τον Ερμή, τον Ευβουλέα και τον Δία τον Σκοτίδα. Κυρίως όμως ήταν διάσημος ως θρυλικός αρχιτέκτονας και κτίστης, που μαζί με τον Τροφώνιο έκτισε θαυμαστά οικοδομήματα της μυθολογίας και της προϊστορικής εποχής. Ανάμεσα σε αυτά ξεχωρίζουν: ο θάλαμος της Αλκμήνης, ο ναός του Ποσειδώνα στη Μαντίνεια, το υπόγειο ιερό της Λεβάδειας, ο ναός του Απόλλωνα στους Δελφούς, κ.ά..

Επίσης, κατά την παράδοση, ο Αγαμήδης και ο Τροφώνιος ανεκάλυψαν τα μέταλλα, επενόησαν τη λατρεία, και είχαν μεγάλες μαγικές ικανότητες: μπορούσαν να προκαλούν βροχή ή χαλάζι για να ωφελούν τα κτήματα των φίλων ή να βλάπτουν εκείνα των εχθρών τους.

Κάποτε οι δύο αδελφοί ανέλαβαν να ανεγείρουν ένα μεγάλο θησαυροφυλάκιο για τον βασιλιά της Βοιωτίας Υριέα. Εκείνοι όμως, κρυφά απ' αυτόν, έφτιαξαν σε κάποιο τοίχο του μυστικό πέρασμα. Από το άνοιγμα αυτό, περνώντας τις νύχτες, κατάφερναν να κλέβουν σιγά-σιγά τους θησαυρούς του βασιλιά Υριέα. Τελικά ο Υριέας υποψιάσθηκε την κλοπή και έστησε παγίδα. Την ίδια νύχτα πιάστηκε σε αυτή ο Αγαμήδης. Ο Τροφώνιος μάταια προσπάθησε να τον ελευθερώσει από την παγίδα. Το ξημέρωμα, για να μη συλληφθεί και αυτός αιχμάλωτος από τον βασιλιά, έκοψε με μαχαίρι το κεφάλι του Αγαμήδη και πήγε να φύγει από το κρυφό πέρασμα. Αλλά οι θεοί τον τιμώρησαν αμέσως για το έγκλημά του: η γη άνοιξε ξαφνικά και τον κατάπιε.
Και από εκεί ξεκίνησε ο χρησμός του Τροφωνίου οπού εκείνος εισερχόταν μέσα στο άντρο δεν μπορούσε να γελά και οι ίδιοι προσερχόμενοι όφειλαν την ίδια νύχτα να κάνουν θυσία ένα κριάρι και να επικαλεστούν τον Αγαμήδη.

Κατά μία άλλη παράδοση αυτό το συμβάν μετατίθεται στην Ήλιδα οπού ο Αγαμήδης του Στυμφάλου και οι δυο του γιοι, Τροφώνιος και Κερκύων, έκλεψαν τον θησαυρό του Αυγείου και μετά τον εκτελεστικό θάνατο του Αγαμήδη, ο Τροφώνιος έφυγε στο Ορχομενό ενώ ο Κερκύων στην Αθήνα.

Όμοια διηγείται ο Ηρόδοτος ως παρόμοιο συμβάν στην Αίγυπτο, εις στον θησαυρό του βασιλιά Ραμψινίτου, και πιθανότατα ο μύθος μετέβη εκεί λόγω επιμιξία της Ελλάδος και της Αιγύπτου.
Πήδασος

Στην ελληνική μυθολογία με το όνομα Πήδασος είναι γνωστός ένας Τρώας πολεμιστής, γιος του Βουκολίωνα και της Νύμφης Αβαρβαρέας, δίδυμος αδελφός του Αισήπου. Ο Πήδασος αναφέρεται στην "Ιλιάδα" (ραψωδία Ζ, στίχος 21). Ο Πήδασος, όπως και ο αδελφός του, σκοτώθηκε στον Τρωικό Πόλεμο, από τον Ευρύαλο, τον γιο του Μηκιστέως.

* Με το ίδιο όνομα αναφέρεται στην "Ιλιάδα" (Π 152) και ένα από τα άλογα του Αχιλλέα.
Κοιλάδα των Φαλαινών

Η Κοιλάδα των Φαλαινών (αραβικά: "Wadi Al-Hitan" وادي الحيتان) είναι μια αρχαιολογική περιοχή παλαιοντολογικού ενδιαφέροντος στην όαση Φαγιούμ της Αιγύπτου (Fayoum Oasis), πίσω από το βουνό Γκαμπάλ Γκαρ Γκοχάναμ, περίπου 150 χιλιόμετρα νοτιοδυτικά του Καΐρου. Το 2005, χαρακτηρίστηκε από την UNESCO ως Μνημείο Παγκόσμιας Κληρονομιάς, καθώς περιλαμβάνει εκατοντάδες απολιθώματα από φάλαινες στην πρωιμότερη μορφή τους, τα "αρχαιοκήτη", είδος που έχει εξαφανιστεί. Αποτελεί σημαντική αλυσίδα στην εξέλιξη των κητωδών, καθώς αποκαλύπτει ένα είδος φαλαινών που είχαν ζήσει σαν θηλαστικά στην ξηρά προτού εξελιχθούν σε ωκεάνια θαλάσσια κήτη.
Λας

Ο Λας, ή η Λάας, ή η Λα(*), ήταν μία συνεχώς ακμάζουσα ελληνική πόλη από τους προϊστορικούς χρόνους μέχρι τους βυζαντινούς. Βρισκόταν ΝΔ του μυχού του Λακωνικού Κόλπου, περίπου 8 χλμ. ΝΔ από το Γύθειο, κοντά στο σημερινό Άνω Βαθύ, όπου το σημερινό Χοσιάρι αποτελούσε το λιμάνι της πόλης.<br>
Μοναστήρι της Ρίλα

Το Μοναστήρι του Αγίου Ιωάννη της Ρίλα, γνωστό και απλά ως Μοναστήρι της Ρίλα (βουλγ. "Рилски манастир, Rilski manastir") είναι η μεγαλύτερη και πιο φημισμένη ορθόδοξη μονή στη Βουλγαρία. Βρίσκεται στα Όρη Ρίλα, σε ύψος 1.147 μέτρων και 117 χιλιόμετρα νότια της πρωτεύουσας, Σόφιας, στη βαθειά κοιλάδα του ποταμού Ρίλσκα. Το μοναστήρι έχει πάρει το όνομά από τον ιδρυτή του, τον ερημίτη Ιωάννη (Ιβάν) της Ρίλα (876 - 946 μ.Χ.) και σήμερα έχει περίπου 60 μοναχούς. Ολόκληρο το συγκρότημα της μονής καταλαμβάνει μια έκταση 8.800 m² και αποτελείται από μια μονόκλιτη βασιλική, κελιά όπου μένουν οι μοναχοί και έναν πύργο.

Το μοναστήρι ιδρύθηκε το 10ο αιώνα και αποτελεί ένα από τα πιο σημαντικά πολιτισμικά, ιστορικά και αρχιτεκτονικά μνημεία της Βουλγαρίας και σημαντικό τουριστικό αξιοθέατο τόσο για τη Βουλγαρία, όσο και για τη Νότια Ευρώπη. Το 1976 ανακηρύχθηκε εθνικό ιστορικό μνημείο της Βουλγαρίας και το 1983 χαρακτηρίστηκε από την UNESCO ως Μνημείο Παγκόσμιας Κληρονομιάς. Από το 1991 υπάγεται εξ' ολοκλήρου στην Ιερά Σύνοδο του Πατριαρχείου Βουλγαρίας. Το 2008 προσέλκυσε 900.000 επισκέπτες. Το μοναστήρι απεικονίζεται στην πίσω όψη του χαρτονομίσματος του 1 λεβ, που εκδόθηκε το 1999.
Νεσέμπαρ

Το Νεσέμπαρ ή Μεσημβρία (βουλγαρικά: "Несебър", , αρχαίο όνομα "Μενεβρία" και μεταγενέστερα "Μεσημβρία"), είναι πόλη της Βουλγαρίας στις ακτές της Μαύρης Θάλασσας. Η πόλη είναι το διοικητικό κέντρο της ομώνυμου Δήμου και συχνά αναφέρεται ως το "μαργαριτάρι της Μαύρης Θάλασσας" ή ως το Ντουμπρόβνικ της Μαύρης Θάλασσας. Η πόλη είναι μια πόλη-μουσείο με ιστορία 3.000 χρόνων και ένας από τους κυριότερους τουριστικούς προορισμούς της Βουλγαρίας. Βόρεια της πόλης υπάρχει η "ηλιόλουστη παραλία" (Βουλγαρικά: Слънчев бряг, Slanchev Briag; Slanchev Bryag; Slunchev Briag; Slunchev Bryag) ένα διάσημο θέρετρο διακοπών στην Βουλγαρία.

Όντας στα σύνορα μιας απειλούμενης αυτοκρατορίας από εξωτερικούς εχθρούς, όπως η Βυζαντινή, το Νεσέμπαρ απέκτησε πλούσια ιστορία. Η σύγχρονη πόλη βρίσκεται στη θέση της αρχαίας Μεσημβρίας. Η αρχαία πόλη βρίσκεται σε μια βραχώδη χερσόνησο, παλιότερα νησί, που ενώνεται με μια λωρίδα γης με τη στεριά. Τα αρχαιολογικά ερείπια της πόλης χρονολογούνται κυρίως από την περίοδο και περιλαμβάνουν την ακρόπολη, έναν ναό του Απόλλωνα, την αρχαία αγορά και ένα τμήμα των αρχαίων θρακικών τειχών. Επίσης, υπάρχουν μεσαιωνικά μνημεία από την περίοδο που η πόλη αποτελούσε μια από τις σημαντικότερες περιοχές του Βυζαντίου στα δυτικά παράλια της Μαύρης Θάλασσας, ενώ τα ξύλινα σπίτια του 19ου αιώνα είναι χαρακτηριστικά της αρχιτεκτονικής εκείνης της περιόδου.

Το 1983, λόγω της ιστορίας της και των πολλών διαφορετικών πολιτισμών που πέρασαν από αυτή, ανακηρύχθηκε από την UNESCO ως Μνημείο Παγκόσμιας Κληρονομιάς, θεωρούμενη ως "πλούσια πόλη-μουσείο".

Κατά τον Δεκέμβριο του 2009, η πόλη διέθετε πληθυσμό of 11.626 κατοίκων.
Κώστας Μουρσελάς

Ο Κώστας Μουρσελάς (Ιανουάριος 1932 – 15 Iουλίου 2017) ήταν Έλληνας συγγραφέας.
Τρέξιμο

μικρογραφία|Τρέξιμο
Το τρέξιμο αποτελεί τρόπο μετακίνησης με τα πόδια στο ζωικό βασίλειο. Στον αθλητισμό θεωρείται τρόπος βηματισμού κατά τον οποίο και τα δύο πόδια σε συγκεκριμένες φάσεις είναι ταυτόχρονα στον αέρα (κατά το απλό περπάτημα, πάντα τουλάχιστον ένα είναι στο έδαφος).
Μαραθώνας Κάτω Βαρωσίων

Ο Μαραθώνας Κάτω Βαρωσίων είναι ένα κυπριακό αθλητικό σωματείο με έδρα το Κάτω Βαρώσι, συνοικία της Αμμοχώστου. Ιδρύθηκε το 1948. Μετά την τουρκική εισβολή και την κατάληψη της Αμμοχώστου το 1974 ο Μαραθώνας επαναδραστηριοποιήθηκε στη Λάρνακα. Σήμερα διατηρεί τμήμα πετοσφαίρισης γυναικών ενώ παλαιότερα διατηρούσε και τμήματα ποδοσφαίρου και τμήμα πετοσφαίρισης ανδρών. Διαθέτει επίσης και τμήματα υποδομών στο άθλημα της πετοσφαίρισης. Έδρα της ομάδας είναι το Κοινοτικό Κέντρο Λάρνακας.
Παναγιώτης Μελτέμης

Ο Παναγιώτης Μελτέμης (λογοτεχνικό ψευδώνυμο του Παναγιώτη Κ. Παπαδόπουλου) (1918-1978) ήταν Μεσσήνιος ποιητής και πεζογράφος.

Γεννήθηκε στο Κοπανάκι Μεσσηνίας το 1918. Μαθήτευσε στο Ημιγυμνάσιο Αετού, στο Γυμνάσιο Κυπαρισσίας και στο Γυμνάσιο Μελιγαλά. Σπούδασε στη Νομική σχολή του Πανεπιστημίου Αθηνών και σταδιοδρόμησε ως διοικητικός υπάλληλος του Ι.Κ.Α. Έλαβε μέρος στην Εθνική Αντίσταση.

Στα ελληνικά γράμματα εμφανίστηκε πριν από τον πόλεμο, δημοσιεύοντας πεζά και ποιήματά του στις εφημερίδες «Θάρρος» της Καλαμάτας και «Μακεδονία» της Θεσσαλονίκης. Ήταν μέλος της συντακτικής επιτροπής της εφημερίδας "Ελεύθερη Μεσσηνία". Συνεργάστηκε με εκδοτικούς οίκους ως μεταφραστής. Έργα του διακρίθηκαν σε λογοτεχνικούς διαγωνισμούς: το διήγημά του «Η Μηλίτσα» απέσπασε το πρώτο βραβείο στον διαγωνισμό διηγήματος της Εργατικής Εστίας (1948), ενώ στον ποιητικό διαγωνισμό του περιοδικού «Εκλογή», με θέμα τη μετάφραση του σονέτου του Philippe Desportes, "Icare chut ici", η μετάφρασή του κατέλαβε την δεύτερη θέση (1949). Έγραψε ποιήματα, διηγήματα, μυθιστόρημα και μετέφρασε πεζά και θεατρικά έργα από τα γαλλικά, ιταλικά και αγγλικά. Το πρώτο του βιβλίο με διηγήματα «Η Μηλίτσα και άλλα διηγήματα» το εξέδωσε το 1950. Ακολούθησε η ποιητική συλλογή «Τα Χωριάτικα» (1957) και το μυθιστόρημα «Έρημα Σημάδια» (1963).

Συνεργάστηκε με διάφορες εφημερίδες και περιοδικά, όπως το περιοδικό «Ο Λογοτέχνης», οι εφημερίδες «Μεσσηνιακή Αναγέννηση» και «Ηχώ της Μεσσηνίας» , στις οποίες διατηρούσε μόνιμες στήλες ευθυμογραφήματος με τίτλους, αντιστοίχως : «Οι κουβέντες του Μητσιοτάση» και «Τζιαναμπέτικα», καθώς και με άλλα έντυπα.
Κόλπος της Επισκοπής

thumb|O κόλπος της Επισκοπής
Ο Κόλπος της Επισκοπής είναι κόλπος στη νοτιοδυτική Κύπρο στην επαρχία Λεμεσού. Μεγάλο μέρος του κόλπου ελέγχεται από τις βρετανικές δυνάμεις της βάσης Ακρωτηρίου. Ο κόλπος ορίζεται στα ανατολικά από το ακρωτήριο Ζευγάρι και στα νότια από το ακρωτήριο Άσπρο. Το όνομα του προέρχεται από την κωμόπολη της Επισκοπής.

Στον κόλπο της Επισκοπής εκβάλουν οι ποταμοί Κούρης, της Αυδήμου και του Παραμαλίου που πηγάζουν από το Τρόοδος. Ο κόλπος θεωρήται ιδιαίτερα παραγωγικός για την αλιεία .
Άρνχιμ Γιούστας

Ο Άρνχιμ Γιούστας ("Arnhim Ulric Eustace", 5 Οκτωβρίου 1944-) είναι οικονομολόγος και πολιτικός. Υπήρξε πρωθυπουργός του Αγίου Βικεντίου και Γρεναδίνων από το 2000 ως το 2001.
Σαυρόψιδα

Τα Σαυρόψιδα είναι μία ομάδα των αμνιωτών που περιλαμβάνει όλα τα σωζόμενα ερπετά και πτηνά καθώς και τους απολιθωμένους προγόνους τους, συμπεριλαμβανομένων των δεινοσαύρων, των άμεσων προγόνων των πουλιών. Τα Σαυρόψιδα διακρίνονται από τα Συναψιδωτά, τα οποία περιλαμβάνουν τα θηλαστικά και τους απολιθωμένους προγόνους τους.
Μόνικα Ντέικον

Η Μόνικα Ντέικον (γεννήθηκε ως "Monica Jessie Sheen", 1934-) είναι πολιτικός από τον Άγιο Βικέντιο και Γρεναδίνες, που υπήρξε Γενική Κυβερνήτρια της χώρας προσωρινά το 2002. Είναι χήρα του βουλευτή Κλερ Ντέικον και η πρώτη γυναίκα στη χώρα της που υπηρέτησε στα αξιώματα της αναπληρώτριας κυβερνήτριας και Γενικού Κυβερνήτη.
Τεμένιος

Στην ελληνική μυθολογία με το όνομα Τεμένιος είναι γνωστός ένας από τους τοπικούς θεούς και ήρωες που λατρεύονταν στη Λακωνία. Ο Τεμένιος οφείλει το όνομά του από το ότι ήταν ιδρυτής ή προστάτης κάποιου γνωστού τεμένους. Το όνομα κατέληξε να σημαίνει ένα ξεχωριστό θεό και ήρωα από την αρχική θρησκευτική επίκληση διάφορων θεών ως Τεμενιτών.
Γερμανικός

Ο Γερμανικός, επίσημα Ιούλιος Καίσαρ Γερμανικός (λατινικά: "Germanicus Iulius Caesar", 24 Μαΐου 15 π.Χ. – 10 Οκτωβρίου 19) ήταν ορισθείς από τον Τιβέριο διάδοχος της Ρωμαϊκής Αυτοκρατορίας και εξέχων στρατηγός γνωστός για τις εκστρατείες του στη Γερμανία. Ήταν μέλος της Ιουλιο-Κλαυδιανής δυναστείας, η οποία πρωταγωνίστησε κατά την πρώιμη Αυτοκρατορική Περίοδο της αρχαίας Ρώμης. Το πρώτο του όνομα ήταν είτε «Νέρων Κλαύδιος Δρούσος» από τον πατέρα του ή «Τιβέριος Κλαύδιος Νέρων» από το θείο του. Έλαβε το επώνυμο «Γερμανικός», με το οποίο είναι περισσότερο γνωστός, το 9 π.Χ., όταν αυτό αποδόθηκε στον πατέρα του ως υπενθύμιση των νικηφόρων εκστρατειών του στη Γερμανία. Ήταν ανιψιός του αυτοκράτορα Τιβέριου (αδελφού του πατέρα του), αδελφός του αυτοκράτορα Κλαυδίου, πατέρας του αυτοκράτορα Καλιγούλα, παππούς, από την πλευρά της μητέρας, του αυτοκράτορα Νέρωνα και πατέρας, από την πλευρά του πατέρα, της Ιουλίας Δρουσίλλας.
Ζωρζ Μουστακί

O Ζωρζ Μουστακί (γαλ. "Georges Moustaki", 3 Μαΐου 1934 − 23 Μαΐου 2013) ήταν Γάλλος τραγουδιστής και συνθέτης, που γεννήθηκε και μεγάλωσε στην Αλεξάνδρεια της Αιγύπτου. Η οικογένειά του ήταν και το αρχικό του όνομα ήταν Τζουζέππε (Giuseppe Mustacchi).
Τιθηνίδια

Τα Τιθηνίδια ήταν αρχαία ελληνική εορτή, που γινόταν στη Σπάρτη για να τιμηθούν οι τροφοί (δηλαδή οι νταντάδες, οι παραμάνες). Κατά τη διάρκεια των Τιθηνιδίων οι τροφοί έφερναν τα αρσενικά παιδιά στο ιερό της Κορυθαλίας Αρτέμιδος, το οποίο βρισκόταν στα νότια της Σπάρτης. Εκεί γίνονταν διάφορες τελετές, όπως τα Υακίνθια.

Η εορτή είχε τον χαρακτήρα της γονιμότητας, την οποία η θεά παρείχε στα μικρά παιδιά μαζί με την ευλογία της.
Τσαρλς Άντρομπας

Ο Σερ Τσαρλς Άντρομπας ("Sir Charles James Antrobus", 14 Μαΐου 1933 - 3 Ιουνίου 2002), αξιωματικός του Τάγματος της Βρετανικής Αυτοκρατορίας, Μεγαλόσταυρος Ιππότης του Τάγματος του Αγίου Μιχαήλ και του Αγίου Γεωργίου ήταν Γενικός Κυβερνήτης του Αγίου Βικεντίου και Γρεναδίνων από το 1996 ως το θάνατό του. Υπήρξε ο μοναδικός Γενικός Κυβερνήτης που υπηρέτησε επί τριών διαφορετικών πρωθυπουργών (Τζέιμς Μίτσελ, Άρνχιμ Γιούστας και Ραλφ Γκονσάλβες).
Τηλέφασσα

Στην ελληνική μυθολογία με το όνομα Τηλέφασσα (= «αυτή που λάμπει ή φαίνεται από μακριά», ένα σεληνιακό επίθετο κατά τους ερευνητές) είναι γνωστή η μητέρα της Ευρώπης, γνωστή και ως Αργιόπη στον Φερεκύδη και στον Υγίνο. Η Τηλέφασσα ήταν κόρη του ποτάμιου θεού Νείλου και σύζυγος του Φοίνικα (κατά μία εκδοχή) ή του Αγήνορα (οπότε ήταν μητέρα του Φοίνικα, αφού ο Φοίνιξ ήταν γιος του Αγήνορα), του εγγονού του βασιλιά της Αιγύπτου, του Έπαφου. Εκτός από την Ευρώπη, παιδιά της Τηλέφασσας ήταν οι: Κάδμος, Κίλικας και Θάσος.

Η Τηλέφασσα συνόδευσε τον γιο της Κάδμο σε αναζήτηση της Ευρώπης όταν αυτή απάχθηκε από τον Δία. Ταξίδεψαν μαζί στη Ρόδο και στη Θήρα. Στη συνέχεια πήγαν στη Θράκη, όπου η Τηλέφασσα αρρώστησε και πέθανε. Αφού έθαψε τη μάνα του, ο Κάδμος ρώτησε το Μαντείο των Δελφών μετά από συμβουλή των Θρακών. Το μαντείο του χρησμοδότησε να ταξιδέψει μέχρι να συναντήσει μια αγελάδα. Ακολουθώντας τη, ο Κάδμος ίδρυσε την Αρχαία Θήβα.

Αρκετοί ειδικοί πιστεύουν ότι ο μύθος αυτός υποδηλώνει τις πολυσύνθετες σχέσεις μεταξύ της Φοινίκης, της Αιγύπτου και της Ελλάδας.
Λήδα Κροντηρά

Η Λήδα Κροντηρά-Νασούφη (Μάιος 1933 – 3 Αυγούστου 2005) ήταν Ελληνίδα παιδαγωγός, συγγραφέας και ραδιοφωνική παραγωγός.

Γεννήθηκε στην Αθήνα. Ήταν κόρη της Αντιγόνης Μεταξά και του λογοτέχνη και σκηνοθέτη Κώστα Κροντηρά. Από μικρή ηλικία, πριν κλείσει τα 4 χρόνια της, η «Μπούλη», όπως την αποκαλούσαν τότε χαϊδευτικά, λάμβανε μέρος στις παραστάσεις του «Θεάτρου του Παιδιού», που είχε ιδρύσει η μητέρα της, καθώς και στις ραδιοφωνικές εκπομπές που διεύθυνε η μητέρα της. Σπούδασε παιδαγωγικά και μετεκπαιδεύτηκε στη Σορβόννη (Παρίσι) και στο Λονδίνο. Υπήρξε απόφοιτος της Δραματικής Σχολής του Εθνικού Θεάτρου καθώς και της Σχολής Απαγγελίας του Ελληνικού Ωδείου.

Μετά την ολοκλήρωση των σπουδών της έγινε μόνιμη συνεργάτις της Θείας Λένας στις ραδιοφωνικές εκπομπές του τότε ΕΙΡ (Εθνικού Ιδρύματος Ραδιοφωνίας) και της ΥΕΝΕΔ και αργότερα στις τηλεοπτικές εκπομπές της ΥΕΝΕΔ, «Συντροφιά με τη Θεία Λένα». Μετά το θάνατο της μητέρας της ανέλαβε εξ ολοκλήρου τη συγγραφή, επιμέλεια και παρουσίαση της καθημερινής τηλεοπτικής εκπομπής «Καλημέρα παιδιά» της οποίας και υπήρξε δημιουργός.

Κατά τη διάρκεια της Κατοχής διατηρούσε παιδική ραδιοφωνική εκπομπή στον υπό γερμανικό έλεγχο Ραδιοφωνικό Σταθμό Αθηνών. Σύμφωνα με δική της μετέπειτα μαρτυρία, μέσα από τα παραμύθια, τα παιχνίδια και τα μαθήματα που μεταδίδονταν από την εκπομπή της προσπαθούσε να ξεφύγει από τη λογοκρισία και να περάσει μηνύματα που απευθύνονταν προς τους Έλληνες στη Μέση Ανατολή.

Η Λήδα Κροντηρά έγραψε μετέφρασε και διασκεύασε πολλά παιδικά βιβλία όπως: "Παιδικό Θέατρο - 365 Παραμύθια", "Μπάμπυ", "Το άταχτο γατάκι", "Από μέρα σε μέρα" κ.ά. Υπήρξε μέλος του Εθνικού Συμβουλίου Ελληνίδων, των «Φίλων των Αθηνών», του Ομίλου Αρχαιοφίλων «Η ΑΘήνη», της Εταιρίας Προστασίας Αναπήρων Παίδων, κ.ά. Μιλούσε επίσης γαλλικά και αγγλικά, και ήταν μόνιμη κάτοικος Αθηνών (Φιλοθέη). Πέθανε στις 3 Αυγούστου 2005.
Τεύθραντας

Στην ελληνική μυθολογία με το όνομα Τεύθραντας (Τεύθρας) είναι γνωστά τα παρακάτω 4 πρόσωπα:

# Βασιλιάς της Τευθρανίας και ιδρυτής της ομώνυμης πόλεως. Ο Τεύθρας γενεαλογείται ως γιος του Μιδίου και της `Αργης. Συνδέεται στενότατα με τους μύθους της Αύγης και του Τηλέφου, κι έτσι απεικονίζεται στο σχετικό ανάγλυφο του μεγάλου βωμού της Περγάμου.
# Βασιλιάς της Φρυγίας, σύμμαχος του Πριάμου. Θυγατέρα του, κατά μία εκδοχή (η άλλη αναφέρει τον Τελεύταντα), ήταν η Τέκμησσα, που την πήρε ο Αίαντας κατά τον Τρωικό Πόλεμο και μαζί της απέκτησε ένα γιο, τον Ευρυσάκη. Κατά την αρπαγή της Τέκμησσας, ο Αίαντας σκότωσε τον Τεύθραντα.
# Πολεμιστής του Τρωικού Πολέμου από τη Μαγνησία που σκοτώθηκε, όπως αναφέρει η "Ιλιάδα" (Ε 795), από τον `Εκτορα.
# Θρακιώτης από την πόλη Αρίσβη, του οποίου ο γιος Άξυλος πολέμησε στον Τρωικό Πόλεμο στο πλευρό των Τρώων και αναφέρεται στην "Ιλιάδα" (Ζ 13) ως Τευθρανίδης από το όνομα του πατέρα του.
Τισιφόνη

Στην ελληνική μυθολογία με το όνομα Τισιφόνη είναι γνωστά τα παρακάτω δύο διαφορετικά πρόσωπα:

# Μία από τις Ερινύες, η οποία γεννήθηκε από το αίμα του Ουρανού, που χύθηκε στους κόλπους της Γης κατά τον ακρωτηριασμό του από τον Κρόνο. Η Τισιφόνη, όπως υπονοεί και το όνομά της, πιστευόταν ότι δρούσε ως τιμωρός των δολοφόνων. Σύμφωνα με ένα μύθο, η Τισιφόνη ερωτεύθηκε τον Κιθαιρώνα, αλλά προκάλεσε τον θάνατό του από δάγκωμα ενός από τα φίδια, που είχε αντί μαλλιών, στο κεφάλι της. Στην "Αινειάδα" του Βιργιλίου η Τισιφόνη είναι η θηριώδης και σκληρή φρουρός των πυλών των Ταρτάρων.
# Θυγατέρα του Αλκμαίωνα και της Μαντούς. Ο Αλκμαίων άφησε κατά λάθος τη μικρή Τισιφόνη και τον αδελφό της Αμφίλοχο στον Κρέοντα. Η σύζυγος του Κρέοντα Ευρυδίκη πούλησε τότε την Τισιφόνη ως δούλη, ζηλεύοντας την ομορφιά της. Δεν αντιλήφθηκε ότι ο αγοραστής της Τισιφόνης ήταν άνθρωπος του Αλκμαίωνα. Μόλις ο Αλκμαίων επέστρεψε, έσωσε την κόρη του και πήρε μαζί του τον γιο του.
* Ο αστεροειδής 466 Τισιφόνη (466 Tisiphone), που ανακαλύφθηκε το 1901, πήρε το όνομά του από τη μυθική Ερινύα. Επίσης, ένα γένος από πεταλούδες και τα γένη κροταλία "Agkistrodon" και "Calloselasma" (ως συνώνυμο παλαιότερο όνομά τους).
Τσοϊμπαλσάν

Το Τσοϊμπαλσάν (μογγ.Чойбалсан) είναι η τέταρτη μεγαλύτερη πόλη της Μογγολίας. Ως το 1941 η πόλη ονομάζονταν Μπαγιάν Τουμέν. Είναι έδρα του Ντόρνοντ αϊμακ (ανατολικός νόμος). Βρίσκεται στις όχθες του ποταμού Χαιρλαίν, σε υψόμετρο 747 μ. Έχει αερολιμένα. Είναι μεγάλο βιομηχανικό κέντρο της Ανατολικής Μογγολίας με ελαφρά βιομηχανία και βιομηχανία φαγητού. Κοντά στην πόλη υπάρχει θερμοηλεκτρικό εργοστάσιο και εξορύσσεται φθορίτη.
Αινειάδα

Η Αινειάδα (Αινειάς, Aeneis στα λατινικά) είναι ένα επικό ποίημα (έπος) γραμμένο από τον Ρωμαίο ποιητή Βιργίλιο στα τέλη του 1ου αιώνα π.Χ. (29 π.Χ. ως 19 π.Χ.). Το έργο εξιστορεί τις μυθικές περιπέτειες του Αινεία, ενός Τρωαδίτη που ταξίδεψε με λίγους συντρόφους του στην Ιταλία μετά την άλωση της Τροίας και εκεί έγινε ο πρόγονος των Ρωμαίων. Το έπος είναι γραμμένο σε δακτυλικό εξάμετρο στίχο και χωρίζεται σε 12 βιβλία. Τα πρώτα 6 βιβλία αφηγούνται τις περιπλανήσεις του Αινεία από την Τροία μέχρι την άφιξή του στην Ιταλία, ενώ το δεύτερο μισό του έργου εξιστορεί τον πόλεμο μεταξύ των Τρώων και των Λατίνων.
thumb|Το ταξίδι του Αινεία από την Τροία στο Λάτιο, σύμφωνα με την "Αινειάδα"
Δίκη του Μιλχ

Η Δίκη του Μιλχ (επισήμως "The United States of America vs. Erhard Milch, οι Η.Π.Α. εναντίον του Έρχαρντ Μιλχ) ήταν μία από τις δώδεκα Επακόλουθες Δίκες της Νυρεμβέργης. Αυτή (όπως και όλες οι επακόλουθες δίκες) διεξήχθησαν από αμερικανικά στρατοδικεία και τη δίωξη ασκούσε η Κυβέρνηση των ΗΠΑ. Κατηγορούμενος ήταν ο Στρατάρχης της Luftwaffe Έρχαρντ Μιλχ.
Inscriptiones Graecae

Το Inscriptiones Graecae (IG) (λατινική ονομασία του "Ελληνικές επιγραφές") είναι ένα ακαδημαϊκό πρόγραμμα της Πρωσικής Ακαδημίας των Επιστημών, που σήμερα συνεχίζεται από την Ακαδημία των Επιστημών του Βερολίνου. Στόχος του είναι να συγκεντρώσει και να δημοσιεύσει όλες τις γνωστές αρχαίες επιγραφές της ηπειρωτικής και νησιωτικής Ελλάδας.

Το πρόγραμμα σχεδιάστηκε σαν συνέχεια του "Corpus Inscriptionum Graecarum" ("Σύνταγμα Ελληνικών Επιγραφών") που εκδόθηκε μεταξύ του 1825 κα του 1860 από τον Αουγκούστ Μπέκχ, και σαν το αντίστοιχο του Corpus Inscriptionum Latinarum ("Σύνταγμα Λατινικών Επιγραφών") που ιδρύθηκε από τον Τέοντορ Μόμσεν το 1847. Από το 1869 ως το 1902 την διεύθυνση του προγράμματος είχε ο Άντολφ Κίρκχοφ. Από το 1902 ως το 1921 και υπό την διεύθυνση του Ούλριχ φον Βιλάμοβιτς-Μέλλεντορφ το "IG" αναδιοργανώθηκε και έγινε ένα από τα σημαντικότερα μέσα για την έκδοση πρωτογενούς υλικού στις Κλασσικές σπουδές.

Μετά τον Δεύτερο Παγκόσμιο Πόλεμο, το πρόγραμμα αντιμετώπισε έλλειψη οικονομικών πόρων και κινήτρων υποστήριξης. Προσωρινά σχεδόν έκλεισε αλλά αναζωογονήθηκε από την νεοϊδρυθείσα Ακαδημία του Βερολίνου το 1994.

Μέχρι τώρα έχουν εκδοθεί 49 τεύχη, μερικά από τα οποία σε αρκετές εκδόσεις. Η προετοιμασία των τόμων δίνεται μερικώς και σε εξωτερικούς ειδικούς, αλλά την τελική σύνταξη κάνει η Ακαδημία του Βερολίνου. Η Ακαδημία επί πλέον συλλέγει και έκτυπα ελληνικών επιγραφών (ανάγλυφες αποτυπώσεις της επιφάνειας των επιγραφών που γίνονται με ειδικό στυπόχαρτο). Σήμερα το πρόγραμμα διευθύνει ο "Peter Funke". Μεταξύ των συντακτών των προηγουμένων τόμων περιλαμβάνονται οι "Wilhelm Dittenberger", "Friedrich Hiller von Gaertringen", "Johannes Kirchner" και "Günther Klaffenbach".

Η σύνταξη γίνεται εξ ολοκλήρου στα λατινικά, έχοντας προκαλέσει κατά καιρούς κριτική καθώς η χρήση της λατινικής μειώνεται συνεχώς και απαιτείται επιπλέον προσπάθεια από τους συντάκτες. Μέχρι σήμερα οι επιγραφές εκδίδονταν χωρίς μετάφραση, αλλά εδώ και λίγο καιρό είναι διαθέσιμες γερμανικές μεταφράσεις για όλους τους νέους τόμους στην ιστοσελίδα του "IG".
Τρως

Ο Τρως ή Τρώας ήταν μυθικός βασιλιάς της Τροίας.

Ήταν γιος του Εριχθόνιου, που τον διαδέχτηκε στον θρόνο, και της Αστυόχης, εγγονός του Σιμόεντα και του Δάρδανου. Παντρεύτηκε την κόρη του ποτάμιου θεού Σκάμανδρου Καλλιρρόη. Παιδιά του ήταν ο Ασσαράκος, ο Ίλος, ο Γανυμήδης και η Κλεοπάτρα. Από το όνομα του η χώρα ονομάστηκε Τρωάδα που πριν ονομαζόταν Δαρδανία και η πόλη Τροία.
Εμπενέζερ Τζόσουα

Ο Εμπενέζερ Τζόσουα ("Ebenezer Theodore Joshua", 1908-1991) ήταν πολιτικός που διατέλεσε επικεφαλής υπουργός (chief minister) στον Άγιο Βικέντιο και Γρεναδίνες από το 1956 ως το 1967.
Βάινε Ααλτόνεν

Ο Βάινε Ααλτόνεν ("Wäinö Aaltonen", 1894-1966) ήταν σημαντικός φινλανδός γλύπτης.

Γεννήθηκε στη Μαρτίλα το 1894 και σπούδασε ζωγραφική στο Τουρκού. Ασχολήθηκε κυρίως με τη γλυπτική. Το έργο του είναι επηρεασμένο από τον κυβισμό με χαρακτηριστική μνημειακή διάθεση. Τα γλυπτά του της πρώτης περιόδου αποτελούν γυναικείες προτομές, γεμάτες λεπτό λυρισμό. Για πρώτη φορά εξέθεσε έργα του το 1916, και το 1925 επιβλήθηκε στη φιλανδική καλλιτεχνική ζωή με το νευρώδες άγαλμα του δρομέα Παάβο Νούρμι. Από τότε θεωρήθηκε ένας από τους πιο προικισμένους εκπροσώπους της σύγχρονης φιλανδικής τέχνης. Με το άγαλμα «Ειρήνη» έφτασε στο υψηλότερο σημείο της καλλιτεχνικής του ωριμότητας και τιμήθηκε γι' αυτό με το χρυσό μετάλλιο ειρήνης, το 1953. Στην κατοπινή εργασία του ανήκουν ένα ανάγλυφο για το πανεπιστήμιο του Ελσίνκι, οι προτομές του συνθέτη Σιμπέλιους και του ποιητή Ελακόσκι, καθώς και τα μνημεία του ποιητή Κίβι στο Τάμπερε και στο Ελσίνκι.


Κατηγορία:Φινλανδοί γλύπτες
Τίταια

Στην ελληνική μυθολογία με το όνομα Τίταια είναι γνωστή μία από τις συζύγους του Ουρανού, η οποία υπήρξε και η μητέρα των Τιτάνων και των Τιτανίδων. Μετά τον θάνατό της, η Τίταια θεοποιήθηκε και ταυτίσθηκε με τον τρόπο αυτό με τη θεότητα που αποτελούσε την προσωποποίηση της Γης, τη Γαία ή «Μεγάλη Μητέρα», όπως ονομαζόταν διαφορετικά.
Φραντσέσκο Μαρία Α΄ ντέλλα Ρόβερε

Προσωπογραφία του Francesco Maria della Rovere λίγο πριν το θάνατό του σε ηλικία 48 ετών, από τον [[Τιτσιάνο]], στην Πινακοθήκη [[Ουφίτσι]]
O Φραντσέσκο Μαρία Α΄ ντέλλα Ρόβερε (ιταλ.: "Francesco Maria I della Rovere", Σενιγκάλια, 25 Μαρτίου 1490 – Πέζαρο, 20 Οκτωβρίου 1538) ήταν Ιταλός διοικητής μισθοφορικού στρατού και δούκας του Ουρμπίνο.
Μπουγιάρ Αλιμάνι

Ο Μπουγιάρ Αλιμάνι (αλβανικά: "Bujar Alimani") είναι Αλβανός σκηνοθέτης και σεναριογράφος. Γεννήθηκε το 1969 στο Πάτος της νοτιοδυτικής Αλβανίας. Σπούδασε ζωγραφική και σκηνοθεσία θεάτρου στην Ακαδημία Καλών Τεχνών των Τιράνων. Αποφοίτησε το 1992 και την ίδια χρονιά μετανάστευσε στην Ελλάδα. Εργάστηκε ως βοηθός σκηνοθέτης σε πλήθος παραγωγών και οι ταινίες του έχουν διακριθεί σε πολλά φεστιβάλ κινηματογράφου.
Blind Guardian

Οι Blind Guardian είναι γερμανικό μουσικό συγκρότημα που ιδρύθηκε στα μέσα της δεκαετίας του '80 στη δυτική Γερμανία. Το συγκρότημα ασκεί μεγάλη επιρροή στο χώρο του heavy metal, ιδιαίτερα στα ιδιώματα του speed metal και power metal. Οι στίχοι των τραγουδιών τους γράφονται από τον τραγουδιστή του συγκροτήματος Χάνσι Κουρς, ο οποίος εμπνέεται κυρίως από έργα των συγγραφέων Τζ. Ρ. Ρ. Τόλκιν, Στίβεν Κινγκ, Τζωρτζ Ρ.Ρ. Μάρτιν και Μάικλ Μούρκοκ, όπως επίσης από διάφορους παραδοσιακούς θρύλους.
Ντουμπάι

thumb|right|250px|Το κέντρο του Ντουμπάι τη νύχτα.
Το Ντουμπάι () είναι ένα από τα επτά εμιράτα και θεωρείται η μεγαλύτερη πόλη των Ηνωμένων Αραβικών Εμιράτων, διοικητικό κέντρο του εμιράτου, το Ντουμπάι με πληθυσμό 5.506.009 κατοίκων.

Βρίσκεται στα παράλια του Περσικού κόλπου, βορειοανατολικά από το Άμπου Ντάμπι και δίπλα στη Σάρζα. Το εμιράτο της Σάρζα, που γειτονεύει με το Ντουμπάι, θεωρείται περισσότερο αυστηρό όσον αφορά στην τήρηση των μουσουλμανικών κανόνων (π.χ. ενδυμασία, αλκοόλ κλπ.).

Το Ντουμπάι είναι το μεγαλύτερο εμπορικό, οικονομικό και τουριστικό κέντρο της χώρας. Η πόλη έχει δύο λιμάνια, από το Σεπτέμβριο του 2009 μετρό και τεράστιο, πολυτελές και υπερτεχνολογικό διεθνές αερολιμένα (Dubai International Airport). Μία από τις καλύτερες αεροπορικές εταιρείες στον κόσμο, η Emirates Airlines, εδρεύει στο Ντουμπάι.
Δήμος Κρουσσών

Ο Δήμος Κρουσσών ή Κρουσσίων, ήταν δήμος του νομού Κιλκίς που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κιλκίς. Βρισκόταν στη βορειοανατολική πλευρά του νομού, συνορεύοντας ανατολικά με το νομό Σερρών και νότια με το νομό Θεσσαλονίκης.
Τζέιμς Φιτς-Άλεν Μίτσελ

Ο Σερ Τζέιμς Φιτς-Άλεν Μίτσελ (Sir James Fitz-Allen Mitchell, 1931-) είναι πολιτικός από τον Άγιο Βικέντιο και Γρεναδίνες. Ήταν πρωθυπουργός τις περιόδους 1972-74 και 1984-2000. Υπήρξε ένας από τους μακροβιότερους πολιτικούς ηγέτες της χώρας του. Τιμήθηκε με τον τίτλο του Ιππότη από τη Βασίλισσα της Αγγλίας, το 1995.
Μίλτον Κάτο

Ο Μίλτον Κάτο (Robert Milton Cato, 1915-1997) ήταν σοσιαλιστής πολιτικός από τον Άγιο Βικέντιο και Γρεναδίνες. Υπηρέτησε στην πρωθυπουργία της χώρας από το 1967 (αρχικά ως ανώτερος υπουργός) ως το 1972 και από το 1974 ως το 1984.
Μπραϊάν Ζουμπέρ

thumb|right|150px|Ο Ζουμπέρ το 2008.
Ο Μπραϊάν Ζουμπέρ (γαλλ.: "Brian Joubert", 20 Σεπτεμβρίου 1984) είναι Γάλλος αθλητής του καλλιτεχνικού πατινάζ. Ήταν παγκόσμιος πρωταθλητής για το 2007, τρεις φορές πρωταθλητής Ευρώπης (2004, 2007 και 2009), ενώ έχει στεφθεί έξι φορές πρωταθλητής Γαλλίας και έχει κερδίσει και ένα Γκραν Πρι Καλλιτεχνικού Πατινάζ.
Ουμάρου Γιαρ Αντούα

Ο Ουμάρου Γιαρ Αντούα ("Umaru Musa Yar'Adua", 16 Αυγούστου 1951 - 5 Μαΐου 2010), ήταν Νιγηριανός πολιτικός, ο οποίος ανέλαβε Πρόεδρος της Νιγηρίας το 2007 και ασθένησε σοβαρά λίγα χρόνια αργότερα . Υπήρξε μέλος του Δημοκρατικού Κόμματος του Λαού.
Σίντνεϊ Γκαν-Μάνρο

Ο Σερ Σίντνεϊ Γκαν-Μάνρο ("Sir Sydney Douglas Gun-Munro", 29 Νοεμβρίου 1916 - 1 Μαρτίου 2007) ήταν ο πρώτος Γενικός Κυβερνήτης στον Άγιο Βικέντιο και Γρεναδίνες, από το 1979, όταν η χώρα έγινε ανεξάρτητη, μέχρι το 1985. Είχε τιμηθεί από το Τάγμα του Αγίου Μιχαήλ και του Αγίου Γεωργίου (GCMG) και από την Αδερφότητα του Βασιλικού Κολεγίου Χειρουργών (FRCS, το 1985), καθώς επίσης και με τον τίτλο του Ιππότη.
Ντέιβιντ Τζακ

Ο Σερ Ντέιβιντ Τζακ ("Sir David Emmanuel Jack", 16 Ιουλίου 1918 - 18 Ιουλίου 1998) ήταν Γενικός Κυβερνήτης στον Άγιο Βικέντιο και Γρεναδίνες, από το 1989 ως το 1996. Είχε τιμηθεί από το Τάγμα της Βρετανικής Αυτοκρατορίας (MBE), το Τάγμα του Αγίου Μιχαήλ και του Αγίου Γεωργίου (GCMG), καθώς επίσης και με τον τίτλο του Ιππότη, το 1991.
Ελένη Βακαλό

Η Ελένη Βακαλό (1921 - 2001) ήταν Ελληνίδα ποιήτρια, κριτικός εικαστικών, και ιστορικός τέχνης.
Ροΐτικα Αχαΐας

Τα Ροΐτικα (ή και Ρογίτικα) είναι οικισμός που υπάγεται διοικητικά στην Δημοτική Ενότητα Παραλίας του Δήμου Πατρέων. Είναι μία παραθαλάσσια -αραιοκατοικημένη σχετικά- περιοχή με αρκετό πράσινο. Βρίσκεται 9 χιλιόμετρα μακριά από το κέντρο της Πάτρας. 

Τα πρώτα κτίσματα των Ροϊτίκων απέχουν από τη θάλασσα 15 μέτρα περίπου. Ο οικισμός χωρίζεται σε δύο ευρύτερες γειτονιές (τα Άνω και τα Κάτω Ροΐτικα), ενώ στην ευρύτερη περιοχή των Ροϊτίκων ανήκουν και τα Γουμενιτσάνικα. Στα Κάτω Ροΐτικα βρίσκεται το μικρό ακρωτήριο "Μύτικας".
Στρόβολος

Ο Στρόβολος είναι δήμος της επαρχίας Λευκωσιάς στην Κύπρο. Αποτελεί ένα από τους δώδεκα δήμους της επαρχίας Λευκωσίας.
Σήμερα είναι ένα μεγάλο προάστιο, καταλαμβάνει μία έκταση 25 τετραγωνικών χλμ.
Τεχνητός δορυφόρος

thumb|right|200px|Τεχνητός δορυφόρος
Ένας τεχνητός δορυφόρος είναι οποιαδήποτε κατασκευή, που δημιουργήθηκε από τον άνθρωπο, τοποθετείται σε τροχιά γύρω από ένα ουράνιο σώμα, ενώ ειδικότερα, τεχνητός δορυφόρος της Γης λέγεται κάθε αντικείμενο που τοποθετείται από τον άνθρωπο σε τροχιά γύρω από αυτήν.

Αντιθέτως, όλα τα ουράνια σώματα που είναι μέρη του Ηλιακού Συστήματος, συμπεριλαμβανομένης και της Γης, είναι δορυφόροι είτε του Ήλιου, είτε δορυφόροι άλλων ουράνιων σωμάτων. Αυτοί οι δορυφόροι λέγονται φυσικοί δορυφόροι, προκειμένου να διακρίνονται από τους τεχνητούς.

Η εκτόξευση και η τοποθέτηση σε κατάλληλη τροχιά γίνεται με πυραύλους, οι οποίοι συνήθως αποτελούνται από πολλά μέρη (ορόφους). Κάθε όροφος είναι ένας ξεχωριστός πύραυλος, ο οποίος αρχίζει να λειτουργεί όταν εξαντληθούν τα καύσιμα του προηγούμενου ορόφου, ο οποίος αποσπάται και απορρίπτεται. Με τον τρόπο αυτόν το μέρος που απομένει έχει μικρότερο βάρος και συνεχίζει το ταξίδι του με ολοένα μεγαλύτερη ταχύτητα, μέχρι να φτάσει στο προβλεπόμενο ύψος και με την απαραίτητη ταχύτητα.
Καρελο-Φινλανδική Σοβιετική Σοσιαλιστική Δημοκρατία

Η Καρελο-Φινλανδική Σοβιετική Σοσιαλιστική Δημοκρατία (φινλανδικά: "Karjalais-suomalainen sosialistinen neuvostotasavalta", ρώσικα: "Карело-Финская Советская Социалистическая Республика", "Καρελο-Φίνσκαγια Σαβιέτσκαγια Σατσιαλιστιτσέσκαγια Ρεσπούμπλικα") ήταν Σοβιετική Δημοκρατία, μέρος της πρώην Σοβιετικής Ένωσης. Η Δημοκρατία υφίστατο από το 1940 που ιδρύθηκε μέχρι το 1956 που συγχωνεύθηκε στην Ρωσική ΣΟΣΔ ως Αυτόνομη Σοβιετική Σοσιαλιστική Δημοκρατία της Καρελίας
Αγλαντζιά

Η Αγλαντζιά είναι δήμος της επαρχίας Λευκωσίας στην Κύπρο. Αποτελεί ένα από τους δώδεκα δήμους της επαρχίας Λευκωσίας. Μετά την τουρκική εισβολή του 1974, το μεγαλύτερο μέρος της διοικητικής έκτασης του Δήμου Αγλαντζιάς δεν ελέγχεται από την Κυπριακή Δημοκρατία. Το έδαφος αυτό ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πιέτ Κάιζερ

Ο Πιέτ Κάιζερ ("Peter "Piet" Johannes Keizer", 14 Ιουνίου 1943 - 10 Φεβρουαρίου 2017) ήταν διεθνής Ολλανδός ποδοσφαιριστής, ο οποίος αγωνιζόταν ως ακραίος επιθετικός.
Λατσιά

Τα Λατσιά είναι δήμος της επαρχίας Λευκωσιάς στην Κύπρο. Αποτελεί ένα από τους δώδεκα δήμους της επαρχίας Λευκωσίας.
Μαρκ Μαζάουερ

Ο Μαρκ Μαζάουερ (αγγλ. "Mark Mazower") (γενν. Λονδίνο 1958) είναι Βρετανός ιστορικός και δημοσιογράφος. Τα ενδιαφέροντά του επικεντρώνονται στην Ελλάδα, στα Βαλκάνια και πιο γενικά, στην Ευρώπη του 20ού αιώνα. Είναι καθηγητής ιστορίας στο Πανεπιστήμιο Κολούμπια της Νέας Υόρκης.
Κώστας Κροντηράς

Ο Κώστας Κροντηράς (Νοέμβριος 1903 – 10 Μαρτίου 1983) ήταν σπουδαίος Έλληνας λογοτέχνης και σκηνοθέτης του θεάτρου και του ραδιοφώνου.
Πρωθυπουργός του Αγίου Βικεντίου και Γρεναδίνων

Ο Πρωθυπουργός του Αγίου Βικεντίου και Γρεναδίνων είναι αρχηγός της κυβέρνησης και διορίζεται από τον εκάστοτε Μονάρχη, με βάση το Σύνταγμα.

Πριν την ανεξαρτησία, την περίοδο από το 1956 ως το 1969 η ονομασία του αρχηγού της κυβέρνησης ήταν επικεφαλής υπουργός (Chief Minister). Από το 1969 ως το 1979 το αξίωμα του Πρωθυπουργού ονομαζόταν Premier. Ο πρώτος πρωθυπουργός μετά την ανεξαρτησία, το 1979, ήταν ο Μίλτον Κάτο.
Μόρφου

Η Μόρφου είναι δήμος της επαρχίας Λευκωσίας στην Κύπρο. Αποτελεί ένα από τους δώδεκα δήμους της επαρχίας Λευκωσίας. Μετά την τουρκική εισβολή του 1974, η διοικητική έκταση του Δήμου Μόρφου δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου. Τη Μόρφου ίδρυσαν Σπαρτιάτες οι οποίοι έφεραν τη λατρεία της Αφροδίτης, η οποία ήδη υπήρχε στο νησί.